- Hindi News
- National
- पहले ट्रांसपोर्टर की सेसकर चोरी पकड़ी, मुकदमा दर्ज करा फाइल दबाई, अब फिर पकड़ा तो बचाने के प्रयास
पहले ट्रांसपोर्टर की सेसकर चोरी पकड़ी, मुकदमा दर्ज करा फाइल दबाई, अब फिर पकड़ा तो बचाने के प्रयास
शहरमें सेामवार शाम को उद्यमियों के सहयोग से पकड़े गए सेसकर चोरी के मामले में आरोपी ट्रांसपोर्टर अशोका ट्रांसपोर्ट कंपनी के संचालक पर नगरपरिषद एक बार फिर मेहरबान दिख रही है। मौके पर वाहन चालक से 100 गांठों की टीपी कटवाने के दस्तावेज मिले थे, परिषद अब मात्र पकड़ी गई 16 गांठों पर ही जुर्माना वसूल कर उसे बचाया जा रहा है। 2 साल पहले इसी ट्रांसपोर्टर के खिलाफ परिषद ने 1.84 करोड़ रुपए की सेसकर चोरी पकड़ते हुए उसके खिलाफ कोतवाली मे मुकदमा दर्ज कराया था। राजनीतिक रसूखात के बल पर उसने परिषद में ही चोरी के सबूतों की फाइल दबा ली। इसके चलते ट्रांसपोर्टर की सेसकर चोरी का सिलसिला अब भी जारी है।
आधिकारिक जानकारी के अनुसार नगर परिषद ने सोमवार रात को वाहन में बिना सेसकर चुकाए पकड़ी गई कपड़े की 16 गांठों पर ही 10 गुणा पैनल्टी लगाई है। इसमें 13 गांठ मंडिया रोड की प्रगति टैक्सटाइल में खाली होने जा रही थी। इससे पहले 3 गांठों को जेके डाइंग में खाली कर दिया था। वाहन चालक के पास से मिले दस्तावेजों में 100 गांठें आई थी। इसमें से 84 गांठों किस इकाई में खाली की गई। इसके बारे में पता नहीं है। अधिकारियों ने बताया कि सेसकर चोरी के मामले में अशोका ट्रांसपोर्ट पर 16 गांठों पर सेसकर चोरी करने का मामला सामने आने पर 10 गुणा पैनल्टी के हिसाब से लगभग 26 हजार रुपए की पैनल्टी लगाई गई है।
जांचके नाम पर मामला दबाने का प्रयास शुरू
सूत्रोंका कहना है कि पाली में ट्रक में भरकर पहुंची 100 गांठों की ट्रांसपोर्ट कंपनी के संचालक ने जोधपुर भेजने के बहाने सेसकर नाके से टीपी बनवाई थी। इसके बाद अलग-अलग वाहनों में भरकर 84 गांठें फैक्ट्रियों में खाली करवा दी। गौरतलब है कि पूर्व में इसी ट्रांसपोर्ट कंपनी के खिलाफ नगर परिषद ने बिना सेसकर की 11064 ग्रे कपड़ों की गांठें पकड़ी थी। शेष| पेज 17
इसकोलेकर परिषद ने लगभग 1.84 करोड़ की पैनल्टी लगाकर कोतवाली में मामला दर्ज करवाया था। पूर्व में लगाई गई पैनल्टी भी नगर परिषद ने अभी तक नहीं वसूली है। सोमवार को पकड़े मामले को नगरपरिषद जांच के नाम पर दबाने का प्रयास कर रही है।
बड़ा सवाल : टीपी 100 गांठों की कटी तो बाकी गांठें कहां गई?
सूत्र बताते है कि ट्रांसपोर्ट कंपनी ने सेसकर नाके पर प्रवेश पत्र लेने के साथ 100 गांठों की टीपी कटवाई थी। कंपनी ने सभी गांठों अलग-अलग वाहनों में फैक्ट्री मालिकों तक पहुंचाई थी। शेष 16 गांवों में से 3 गांठ जेके डाइंग में खाली करने के बाद 13 गांठें मंडिया रोड स्थित प्रगति टैक्सटाइल में खाली करते वक्त उद्यमियों देख लिया और नगर परिषद को इसकी सूचना दी। नगर परिषद ने मिनी ट्रक को कब्जे में कर 16 गांठों पर सेसकर चोरी की पैनल्टी लगा दी, जबकि टीवी के अनुसार 100 में से शेष 84 गांठें भी बिना सेसकर चुकाए ही फैक्ट्री मालिकों तक पहुंचा दी गई।
पैनल्टी लगाने के बाद मामले की इतिश्री
नगर परिषद के सेसकर नाके पर पारदर्शिता नहीं होने और सेसकर चोरी करने वालों के खिलाफ कड़ी कार्रवाई नहीं होने से ट्रांसपोर्ट कंपनियां इसका गलत फायदा उठा रहे है। पूर्व में कई ट्रांसपोर्ट कंपनियों पर सेसकर चोरी पकड़ी गई है। इसको लेकर कुछ कंपनियों ने ही सेसकर चोरी की पैनल्टी चुकाई है। जानकारी के अनुसार नगर परिषद ने हालही में वर्ष 2012 से 2014 के बीच सेसकर चोरी पकड़े और करवाई के मामले को लेकर एक व्यक्ति द्वारा लगाई आयोग के आदेश के बाद आरटीआई का जवाब भी नहीं दिया गया है। इससे साफ जाहिर होता है कि नगर परिषद सेसकर चोरी करने वाले ट्रांसपोर्ट व्यवसायियों को पनाह दे रहे हैं।
जांच की जा रही है
नगर परिषद द्वारा पकड़े गए सेसकर चोरी के मामले में ट्रांसपोर्ट कंपनी पर पैनल्टी लगाई है। ट्रक माल दोनों जब्त किया जा चुका है। मामले की जांच के लिए गठित टीम भी जांच कर रही है।
- आरके माहेश्वरी, आयुक्त नगर परिषद
पैनल्टी लगाई गई है
ट्रांसपोर्ट कंपनी पर 10 गुणा पैनल्टी लगाई गई है। सेसकर चोरी करने वालों को बख्शा नहीं जाएगा। समय-समय पर कड़ी कार्रवाई भी की जाएगी। सेसकर चोरी कैसे खत्म हो इसके लिए कड़े प्रयास भी किए जा रहे है।
- महेंद्र बोहरा, चेयरमैन नगर परिषद
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva